**DĖL NAUJOJO KORONAVIRUSO (COVID-19) ATVEJO APIBRĖŽIMO ATNAUJINIMO**

Atsižvelgiant į besikeičiančią naujojo koronoviruso (SARS-CoV-2) sukeliamos užkečiamosios ligos (COVID-19) epidemiologinę situaciją bei tarptautinių organizacijų gaires, teikiame atnaujintą šalių sąrašą, kurios priskiriamos rizikingoms teritorijoms: **Kinija, Šiaurės Italija – (Lombardijos, Veneto, Pjemonto ir Emilijos-Romanijos regionai**), taip pat **Honkongas, Iranas, Japonija, Pietų Korėja ir Singapūras.**

Prašome supažindinti savo pavaldume esančias įstaigas su atnaujintu šalių sąrašu, ir vadovaujantis Vilniaus miesto savivaldybės direktoriaus 2020-02-25 įsakymo Nr. 30-426/20 „Dėl koronaviruso profilaktikos Vilniaus miesto savivaldybei pavaldžiose įstaigose ir įmonėse“ 1.7. punktu sudaryti sąlygas darbuotojams grįžusiems iš koronaviruso paveiktų regionų 14 dienų laikotarpiu dirbti nuotoliniu būdu, o nesant tokios galimybės kreiptis į Nacionalinio visuomenės sveikatos centrą prie sveikatos apsaugos ministerijos dėl nedarbingumo pažymėjimo išdavimo.

Patiksliname, kad įtariamu atveju laikomas toks atvejis, kai žmogui pasireiškia ūmi kvėpavimo takų infekcija, t. y., jaučiamas bent vienas iš šių simptomų: kosulys, karščiavimas, apsunkintas kvėpavimas, ir  14 dienų laikotarpiu iki simptomų pradžios atitinka bent vieną iš šių epidemiologinių kriterijų: arba žmogus turėjo artimą sąlytį  su patvirtintu ar tikėtinu COVID-19 atveju, arba keliavo į Kiniją, Šiaurės Italiją, Honkongą, Iraną, Japoniją, Pietų Korėją ir Singapūrą, arba dirbo aplinkoje, kurioje buvo gydomi asmenys, sergantys COVID-19.

Atkreipiame dėmesį, kad teritorijų, kuriose vyksta COVID-19 plitimas visuomenėje, sąrašas, keičiantis epidemiologinei situacijai, bus atnaujintas ir skelbiamas Sveikatos apsaugos ministerijos interneto puslapyje <http://sam.lrv.lt/koronavirusas>.

Taip pat persiunčiame LR sveikatos apsaugos ministerijos 2020-02-27 raštą Nr. (10.2.3.4-40)10-1276 „Dėl rankų higienos rekomendacijų“ (pridedama, 1 lapas).

Savivaldybės gydytoja – Skyriaus vedėja Rimanta Rožanskaitė

Justina Juknevičienė, tel. (8 5) 211 2330, el. p. [justina.jukneviciene@vilnius.lt](mailto:justina.jukneviciene@vilnius.lt)